એને આકાશ ખૂબ ગમે છે. એ માને છે કે, આકાશ એ ઈશ્વરનું ઘર છે. અને એટલેજ આકાશ એનો માઈલસ્ટોન છે. એને પણ આકાશની માફક ભવ્ય બનવું છે. પવિત્ર બનવું છે. વાદળોની એને ઓળખ છે. એટલે વાદળોની એને પરવા નથી. એ પણ પેલા જીવ બળેલા માણસ જેવા છે. ભલે માર્ગ આડા આવે, ભલે.. આકાશને ઢાંકવાનો પ્રયાસ કરે, એ બધું જ એના ધ્યાનમાં છે. એની એને પરવા નથી. અને, એટલે જ એ બેપરવાહ બનીને આકાશને માણે છે. અને અનંત આકાશનો અંત શોધવા એ પણ.. મથામણ કરે છે. એને ખબર છે, ઈશ્વર આકાશથી મોટો નહિ હોય. જ્યાં, સ્વયં સૂર્ય – ચંદ્ર – તારા – ગ્રહો – નક્ષત્રો અને આકાશ ગંગાએ જેના પટ પર કરોડો વર્ષથી કબજો જમાવ્યો હોય, એ આકાશ જ સ્વયં ઈશ્વર છે. એ એની આસ્થા છે.